  Виталий Пронин Ассэ банкротэн ялыны быгатэ 500 сюрс манетлэсь тросгес пунэмаськем но кредитсэ 3 толэзьлэсь кема тырисьтэм мурт.Кылем арысен 1-тӥ октябрьысен Россиын пыӵаны кутскиз «Нимаз адямиосты банкротэ выжтон сярысь» федерал закон.Ассэ банкротэн ялыны быгатэ 500 сюрс манетлэсь тросгес пунэмаськем но кредитсэ 3 толэзьлэсь кема тырисьтэм мурт. Та пумысен судэ вазиськыны луонлык сётэмын банкъёслы. Адями борды юнмато коньдон ужпумъёсъя управляющиез, ваньбурзэ вузало но пунэмъёссэ пичиен-пичиен пытсато.Та нуналъёсы элькунысьтымы Арбитраж суд нырысьсэ эскериз Ижын улӥсез банкротэн ялон сярысь ужез. Солэн 5 миллион манет пала тыриськонъёсыз люкаськиллям. Ваньбурзэ вузаса быдтэм.Арбитраж суд воргорон пала кариськиз, сое секыт югдуре шедемен лыдъяз но банкротэн ялӥз. Коньдонзэ табере чаклалоз управляющий, со ик утчалоз воргоронлэсь пунэмъёссэ пытсаны амалъёс.Елена Тугашова Туспуктӥз А. Горбунов  